Diari Oficial de la Generalitat Valenciana


Sumari del DOGV 8284, del 30-04-2018 (2018/4170)

ORDRE 15/2018, de 20 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 2/2011, de 24 de gener, de la Conselleria de Medi Ambient, Aigua, Urbanisme i Habitatge, per la qual es declaren sis noves microreserves de flora a la província de València i es modifiquen les ordres de declaració de microreserves de flora de 4 de maig de 1999, 6 de novembre de 2000, 22 d'octubre de 2002 i 24 d'octubre de 2003.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2018/04/20/15/dof/vci/html**

### Dades del document

Número de DOGV
:   8284

Data del DOGV
:   30-04-2018

Secció del DOGV
:   I. DISPOSICIONS GENERALS

Número del document
:   2018/4170


Data del document
:   20-04-2018

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Ordre

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * València
    * espècie protegida
    * protecció de la flora
    * reserva natural
    * legislació

ORDRE 15/2018, de 20 d'abril, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es modifica l'Ordre 2/2011, de 24 de gener, de la Conselleria de Medi Ambient, Aigua, Urbanisme i Habitatge, per la qual es declaren sis noves microreserves de flora a la província de València i es modifiquen les ordres de declaració de microreserves de flora de 4 de maig de 1999, 6 de novembre de 2000, 22 d'octubre de 2002 i 24 d'octubre de 2003. [2018/4170]  
PREÀMBUL  
  
La matèria relativa als espais naturals protegits es troba estretament connectada amb altres matèries de competència autonòmica, com ara les forests i els aprofitaments forestals (article 148.1.8é de la Constitució Espanyola, d'ara en avant, CE), l'ordenació del territori i urbanisme (art. 148.1.3r CE), i la gestió sobre el medi ambient (art. 148.1.9é CE). D'acord amb el marc competencial establit en la Constitució, l'Estatut d'Autonomia de la Comunitat Valenciana, en l'article 49.10, reconeix a la Generalitat competència exclusiva en les matèries d'espais naturals protegits, d'acord amb el que disposa l'article 149.1.23é de la Constitució.  
En exercici de les referides competències es va aprovar la Llei 11/1994, de 27 de desembre, d'espais naturals protegits de la Comunitat Valenciana, en la qual es configuren diferents categories de protecció.  
Més tard i en l'àmbit de la regulació esmentada es va aprovar el Decret 218/1994, de 17 d'octubre, del Govern Valencià, pel qual es crea la figura de protecció d'espècies silvestres denominada microreserva vegetal (DOGV 2379, 03.11.1994), es van definir les microreserves vegetals. Posteriorment la seua denominació va passar a ser «microreserva de flora» per mitjà del Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació (DOGV 6021, 26.05.2009).  
La microreserva de flora Estrecho de Juanete es va declarar per mitjà de l'Ordre 2/2011, de 24 de gener, de la Conselleria de Medi Ambient, Aigua, Urbanisme i Habitatge (DOGV 6450, 01.02.2011).  
La limitació dels recursos humans i materials disponibles per a l'adequada gestió de la xarxa de microreserves de flora (actualment 300 microreserves de flora disperses per tot el territori de la Comunitat amb una superfície total de 2.290 hectàrees) aconsella la reducció en aquelles parcel·les poc significatives.  
En la microreserva de flora Estrecho de Juanete no hi ha cap espècie de flora protegida ni hàbitat protegit pel Decret 70/2009, de 22 de maig, del Consell, pel qual es crea i regula el Catàleg Valencià d'Espècies de Flora Amenaçades i es regulen mesures addicionals de conservació. Les espècies i hàbitats presents ja ho estan en moltes altres microreserves de flora de la xarxa.  
Aquesta ordre ha tingut present els principis de bona regulació continguts en l'article 129 de la Llei 39/2015, d'1 d'octubre, del procediment administratiu comú de les administracions públiques, relatius als principis de necessitat, eficàcia, proporcionalitat, seguretat jurídica transparència i eficiència.  
Aquesta disposició s'inclourà en el Pla normatiu de l'Administració de la Generalitat per a 2018.  
Durant la tramitació d'aquesta ordre s'ha observat el que disposa l'article 43 de la Llei 5/1983, del Consell, en la redacció donada per la Llei 12/2007, de 20 de març, de la Generalitat; en l'article 5.2 del Decret 218/1994 i la seua modificació per la disposició final 1.e del Decret 70/2009, i es compleixen els requisits exigits en l'article tercer del Decret 218/1994. Igualment la tramitació s'ha ajustat al que disposa el Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius de la Generalitat i s'ha obtingut informe de l'Advocacia de la Generalitat.  
  
Per tot això, a proposta de la Direcció General de Medi Natural i d'Avaluació Ambiental i en virtut de les facultats que em confereix l'article 28 de la Llei 5/1983, de 30 de desembre, del Consell, el Decret 7/2015, de 29 de juny, del president de la Generalitat, pel qual determina les conselleries en què s'organitza l'Administració de la Generalitat, així com de conformitat amb allò que s'ha disposat en el Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, del Consell, conforme amb el Consell Jurídic Consultiu de la Comunitat Valenciana i fent ús de les facultats que tinc atribuïdes,  
  
  
  
ORDENE  
  
Article únic. Anul·lació de la declaració de la microreserva de flora Estrecho de Juanete  
1. Modificar l'Ordre 2/2011, de 24 de gener, de la Conselleria de Medi Ambient, Aigua, Urbanisme i Habitatge, per la qual es declaren sis noves microreserves de flora a la província de València i es modifiquen les ordres de declaració de microreserves de flora de 4 de maig de 1999, 6 de novembre de 2000, 22 d'octubre de 2002 i 24 d'octubre de 2003 en els termes previstos en l'annex I.  
2. La modificació consistirà  
a) En l'apartat 1 de l'article 1 s'elimina la línia que diu «Estrecho de Juanete (Yátova)».  
b) En l'annex I s'elimina tota la informació referent a la microreserva de flora Estrecho de Juanete.  
c) En l'annex III s'elimina el mapa d'ubicació i de delimitació de la microreserva de flora Estrecho de Juanete.  
  
  
DISPOSICIÓ ADDICIONAL  
  
Única. De la incidència pressupostària  
L'aplicació i desplegament d'aquesta ordre no tindrà cap incidència en la dotació dels capítols de despesa assignats a la Generalitat i, en tot cas, haurà de ser atesa amb els seus mitjans personals i materials.  
  
  
DISPOSICIONS FINALS  
  
Primera. Eliminació de la inscripció en el Registre de la Propietat  
Per al terreny que constitueix la microreserva de flora (parcel·la 1 del polígon 14 del cadastre de Yátova, propietat de Jorgina Gil Pellín), queda anul·lada l'obligació exigida en l'apartat 1 de la base tercera de l'annex II de l'Ordre de 4 de gener de 2007, de la Conselleria de Territori i Habitatge, per la qual es convoquen i s'aproven les bases reguladores de les ajudes gestionades per la Direcció General de Gestió del Medi Natural en matèria de conservació de la biodiversitat per a l'exercici 2007 (DOGV 5437, 26.01.2007), que exigia als beneficiaris de les ajudes per a microreserves de flora que havien d'inscriure en el Registre de la Propietat que, per un termini de 35 anys com a mínim, el terreny per al qual es rep la subvenció queda dedicat a la protecció de la flora silvestre i a la seua incorporació a la xarxa de microreserves de flora de la Comunitat Valenciana, que ni el substrat ni el vol vegetal dels dits terrenys poden ser modificats sense permís de la conselleria competent en medi ambient de la Generalitat. I per tant, pot procedir-se a l'eliminació d'aqueixa inscripció en el Registre de la Propietat.  
  
  
Segona. Entrada en vigor  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
  
València, 20 d'abril de 2018  
  
La consellera d'Agricultura, Medi Ambient,   
Canvi Climàtic i Desenvolupament Rural  
ELENA CEBRIÁN CALVO.  
  
  
ANNEX ÚNIC  
  
Modificació de l'article 1, l'annex I i l'annex III de l'Ordre 2/2011, de 24 de gener, de la Conselleria de Medi Ambient, Aigua, Urbanisme i Habitatge, per la qual es declaren cinc noves reserves de flora a la província de València i es modifiquen les ordres de declaració de microreserves de flora de 4 de maig de 1999, 6 de novembre de 2000, 22 d'octubre de 2002 i 24 d'octubre de 2003  
  
Apartat primer  
Es modifica l'article 1 de l'Ordre 2/2011, de 24 de gener, de la Conselleria de Medi Ambient, Aigua, Urbanisme i Habitatge, que passa a tindre la redacció següent:  
«Article 1. Microreserves de flora que es declaren  
1. Es declaren a la província de València les microreserves de flora següents:  
Barranc de la Safor (Vilallonga)  
El Castellet (Montserrat)  
La Lloma (Montserrat)  
Penya de Benicadell (Beniatjar)  
Pla dels Tramussos (Gandia)  
2. Aquestes microreserves queden definides en l'annex I, on s'especifiquen els termes següents:  
Denominació  
Límits  
Superfície projectada, expressada en hectàrees  
Terme municipal  
Titularitat del terreny  
Espècies i unitats de vegetació que són objecte prioritari de conservació. Per a les unitats de vegetació s'especifica el corresponent codi Natura 2000 de la Directiva 97/62/CEE i de la Llei 42/2007, de 13 de desembre, del patrimoni natural i de la biodiversitat. Els hàbitats prioritaris en l'àmbit de la Unió Europea estan marcats amb un asterisc.  
  
Pla de gestió, actuacions de conservació i limitacions d'ús.  
En l'annex III s'inclouen mapes d'ubicació i de delimitació de les microreserves que es declaren.»  
  
Apartat segon  
Es modifica l'annex I de l'Ordre 2/2011, de 24 de gener, de la Conselleria de Medi Ambient, Aigua, Urbanisme i Habitatge, amb l'eliminació de tota la informació referent a la microreserva de flora Estrecho de Juanete, que passa a tindre la redacció següent:  
  
«ANNEX I  
Definició de les noves microreserves de flora i plans de gestió  
  
Microreserva: Barranc de la Safor  
Límits: la microreserva comprén la totalitat de la parcel·la 9039 del polígon 12 del Cadastre vigent de Vilallonga.  
Superfície: 0,395 ha.  
Terme municipal: Vilallonga. Titularitat: domini públic hidràulic.  
  
Espècies prioritàries: Pteris vittata, Anarrhinum laxiflorum, Trisetum velutinum subsp. cavanillesianum, Arenaria aggregata subsp. pseudoarmeriastrum, Leucanthemum gracilicaule, Teucrium buxifolium subsp. buxifolium, Teucrium ronnigeri, Iberis carnosa subsp. hegelmaieri, Erysimum gomezcampoi, Reseda valentina, Arenaria valentina, Guillonea scabra, Fraxinus ornus, Chaenorhinum origanifolium subsp. crassifolium, Satureja obovata subsp. valentina, Thymus piperella.  
Unitats de vegetació prioritàries:  
Herbassars humits del Molinio-Holoschoenion (codi Natura 2000: 6420)  
Galeries ripàries termomediterrànies de la Nerio-Tamaricetea (codi Natura 2000: 92D0)  
Pla de gestió  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment de les piquetes perimetrals de la microreserva.  
Cens i seguiment periòdic de la població de Pteris vittata.  
Recol·lecció d'espores de Pteris vittata i depòsit en banc de germoplasma.  
Desbrossaments manuals periòdics de l'espècie Rubus ulmifolius o d'altres espècies que puguen interferir en la població de Pteris vittata.  
Seguiment de l'evolució de la vegetació.  
Eliminació periòdica dels residus acumulats en l'interior del barranc.  
Limitacions d'ús:  
Estan permeses les actuacions de manteniment i restauració de llits i gestió de recursos hídrics promogudes per l'organisme de conca, que hauran de compatibilitzar-se amb la conservació dels valors botànics de la microreserva. Qualsevol projecte d'actuació que puga afectar aquests valors botànics haurà de comunicar-se amb antelació suficient a la Direcció Territorial de la Conselleria de Medi Ambient, Aigua, Urbanisme i Habitatge de València.  
No es podrà realitzar en la microreserva qualsevol activitat que comporte la remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent de la científica.  
Queda prohibit l'abocament de fems a l'interior de la microreserva.  
  
No podran realitzar-se aclarides o tasques silvícoles dins de la microreserva, llevat dels casos següents:  
a) Programació de tasques de naturalització i recuperació de la vegetació característica de la zona, amb l'eliminació selectiva i progressiva dels peus menys desenvolupats dels pins, evitant l'alteració del perfil del sòl i de les comunitats vegetals ja consolidades.  
  
b) Extraccions per motius fitosanitaris o per a la prevenció de danys per caiguda sobre persones o les poblacions d'espècies protegides o amenaçades.  
c) Aclarides postincendi, en el cas que la zona patira incendis forestals. Aquestes aclarides hauran de constar en un programa específic multianual.  
En el cas que es dissenyen o realitzen en les proximitats aclarides de vegetació o altres mesures de reducció de la combustibilitat, es respectarà un radi mínim de 50 metres al voltant del perímetre de la microreserva, en què aquestes activitats estaran sensiblement atenuades.  
  
  
Microreserva: el Castellet  
Límits: la microreserva comprén la totalitat de les parcel·les 516 i 517 del polígon 22 del cadastre vigent de Montserrat.  
Superfície: 14,45 ha.  
Terme municipal: Montserrat.  
Titularitat: terrenys propietat de l'Ajuntament de Montserrat.  
Espècies prioritàries: Biscutella stenophylla subsp. Stenophylla, Centaura spachii, Sideritis tragoriganum subsp. tragoriganum, Thymus piperella, Thymus vulgaris subsp. aestivus, Dianthus broteri subsp. valentinus, Centaura aspera subsp. stenophylla, Chaenorhinum origanifolium subsp. crassifolium, Hypericum ericoides, Satureja intricata subsp. gracilis, Scrophularia tanacetifolia, Teucrium thymifolium.  
Unitats de vegetació prioritàries:  
\*Prats calcaris càrstics o basòfils de l'Alysso-Sedion albi (codi Natura 2000: 6110).  
Pendents rocosos calcaris amb vegetació casmofítica (codi Natura 2000: 8210).  
Matolls termomediterranis i preesteparis (codi Natura 2000: 5330).  
  
Pla de gestió  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment de les piquetes perimetrals de la microreserva.  
Cens i seguiment periòdic de les poblacions de les espècies prioritàries.  
Recol·lecció periòdica de llavors de les espècies prioritàries i depòsit en banc de germoplasma.  
Seguiment de l'evolució de la vegetació.  
Introducció de Salvia valentina a partir de les poblacions més pròximes.  
Retirada dels fems presents en l'interior de la microreserva.  
Limitacions d'ús:  
Els projectes de millora, ampliació o modificació de traçat de la pista forestal d'accés a la microreserva hauran d'evitar la producció d'alteracions significatives en la microreserva.  
En cas d'observar-se una degradació de la vegetació existent en la microreserva com a conseqüència d'un excés de visitants, es regularan les visites i es donarà prioritat a les de caràcter científic i educatiu.  
  
No podran realitzar-se aclarides o tasques silvícoles dins de la microreserva, llevat dels casos següents:  
a) Programació de tasques de naturalització i recuperació de la vegetació característica de la zona, amb l'eliminació selectiva i progressiva dels peus menys desenvolupats dels pins, evitant l'alteració del perfil del sòl i de les comunitats vegetals ja consolidades.  
  
b) Extraccions per motius fitosanitaris o per a la prevenció de danys per caiguda sobre persones o les poblacions d'espècies protegides o amenaçades.  
c) Aclarides postincendi, en el cas que la zona patira incendis forestals. Aquestes aclarides hauran de constar en un programa específic multianual.  
En el cas que es dissenyen o realitzen en les proximitats aclarides de vegetació o altres mesures de reducció de la combustibilitat, es respectarà un radi mínim de 50 metres al voltant del perímetre de la microreserva, en què aquestes activitats estaran sensiblement atenuades.  
  
  
Microreserva: la Lloma  
Límits: la microreserva queda delimitada pel polígon els vèrtexs del qual tenen les coordenades UTM següents (fus 30, dàtum ED50):  
  
Vèrtex X Y  
1 628901 4356315  
2 669790 4356163  
3 967323 4355959  
4 816170 4355747  
5 465760 4355871  
6 086926 4355900  
7 832806 4355951  
8 395396 4356109  
9 159308 4356252  
  
  
Superfície: 20 ha.  
Terme municipal: Montserrat.  
Titularitat: terrenys propietat de l'Ajuntament de Montserrat.  
Espècies prioritàries: Lupinus mariae-josephae, Biscutella stenophylla subsp. stenophylla, Centaura spachii, Sideritis tragoriganum subsp. tragoriganum, Thymus piperella, Thymus vulgaris subsp. aestivus, Centaura aspera subsp. stenophylla, Hypericum ericoides, Satureja intricata subsp. Gracilis.  
Unitats de vegetació prioritàries:  
Matolls termomediterranis i preesteparis amb abundant Stipa tenacissima (codi Natura 2000: 5330).  
Pla de gestió  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment de les piquetes perimetrals de la microreserva.  
Cens i seguiment periòdic de la població de Lupinus mariae-josephae.  
Recol·lecció periòdica de llavors de Lupinus mariae-josephae i depòsit en banc de germoplasma.  
Seguiment de l'evolució de la vegetació.  
Limitacions d'ús:  
No es podrà realitzar en la microreserva cap activitat que comporte una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent de la científica.  
Queda prohibit abocar fems a l'interior de la microreserva.  
Queden prohibides les repoblacions forestals amb espècies arbòries o arbustives en l'àrea de la microreserva.  
No podran realitzar-se aclarides o tasques silvícoles dins de la microreserva, exceptuant els casos següents:  
a) Programació de tasques de naturalització i recuperació de la vegetació característica de la zona, amb l'eliminació selectiva i progressiva dels peus menys desenvolupats dels pins, evitant l'alteració del perfil del sòl i de les comunitats vegetals ja consolidades.  
  
b) Extraccions per motius fitosanitaris o per a la prevenció de danys per caiguda sobre persones o les poblacions d'espècies protegides o amenaçades.  
c) Aclarides postincendi, en el cas que la zona patira incendis forestals. Aquestes aclarides hauran de constar en un programa específic multianual.  
En el cas que es dissenyen o realitzen en les proximitats aclarides de vegetació o altres mesures de reducció de la combustibilitat, es respectarà un radi mínim de 50 metres al voltant del perímetre de la microreserva, en què aquestes activitats estaran sensiblement atenuades.  
Microreserva: Penya de Benicadell  
  
Límits: la microreserva queda delimitada pel polígon els vèrtexs del qual tenen les coordenades UTM següents (fus 30, dàtum ED50):  
  
Vèrtex X Y  
1 909792 4356315  
2 376352 4356163  
3 378308 4355959  
4 298725 4355747  
5 095108 4355871  
6 336572 4355900  
7 251967 4355951  
  
  
Superfície: 15,82 ha.  
Terme municipal: Beniatjar.  
Titularitat: forest propietat de la Generalitat Valenciana, V-1019, la Serra, núm. 2 del Catàleg de Forests d'Utilitat Pública.  
Espècies prioritàries: Saxifraga longifolia, Helichrysum rupestre subsp. rouyi, Helianthemum croceum subsp. cavanillesianum, Centaura mariolensis, Erodium saxatile, Biscutella montana, Dianthus saetabensis subsp. saetabensis, Teucrium buxifolium subsp. buxifolium, Campanula hispanica, Jasione foliosa, Linaria cavanillesii, Leucanthemum gracilicaule, Hieracium loscosianum, Crepis albida subsp. scorzoneroides, Arenaria valentina, Erucastrum virgatum subsp. brachycarpum, Saxifraga corsica subsp. Cossoniana.  
Unitats de vegetació prioritàries:  
Pendents rocosos calcaris amb vegetació casmofítica (codi Natura 2000: 8210).  
Matolls termomediterranis i preesteparis (codi Natura 2000: 5330).  
  
Pla de gestió  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment de les piquetes perimetrals de la microreserva.  
Cens i seguiment periòdic de la població de Saxifraga longifolia.  
  
Recol·lecció periòdica de llavors de Saxifraga longifolia. Seguiment de l'evolució de la vegetació.  
Control de l'erosió del substrat.  
Limitacions d'ús:  
Queden prohibides les activitats d'escalada en l'àmbit de la microreserva, excepte aquelles que tinguen una autorització expressa per motius científics o conservacionistes.  
No es podrà realitzar en la microreserva cap activitat que comporte una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent de la científica.  
Queden prohibides les repoblacions forestals amb espècies arbòries o arbustives en l'àrea de la microreserva.  
Queda prohibida la realització d'aprofitaments fusters.  
No podran realitzar-se aclarides o tasques silvícoles dins de la microreserva, llevat dels casos següents:  
a) Programació de tasques de naturalització i recuperació de la vegetació característica de la zona, amb l'eliminació selectiva i progressiva dels peus menys desenvolupats dels pins, evitant l'alteració del perfil del sòl i de les comunitats vegetals ja consolidades.  
  
b) Extraccions per motius fitosanitaris o per a la prevenció de danys per caiguda sobre persones o les poblacions d'espècies protegides o amenaçades.  
c) Aclarides postincendi, en el cas que la zona patira incendis forestals. Aquestes aclarides hauran de constar en un programa específic multianual.  
En el cas que es dissenyen o realitzen en les proximitats aclarides de vegetació o altres mesures de reducció de la combustibilitat, es respectarà un radi mínim de 50 metres al voltant del perímetre de la microreserva, en què aquestes activitats estaran sensiblement atenuades.  
  
  
Microreserva: Pla dels Tramussos  
Límits: la microreserva queda delimitada pel polígon els vèrtexs del qual tenen les coordenades UTM següents (fus 30, dàtum ED50):  
  
Vèrtex X Y  
1 044578 4319054  
2 493804 4319201  
3 607752 4319334  
4 847515 4319362  
5 551969 4319425  
6 538711 4319463  
7 880903 4319367  
8 864805 4319309  
9 007151 4319210  
  
  
Superfície: 9,06 ha.  
Terme municipal: Gandia.  
Titularitat: propietat de l'Ajuntament de Gandia.  
Espècies prioritàries: Lupinus mariae-josephae, Phlomis purpurea, Teucrium ronnigeri, Erucastrum virgatum subsp. brachycarpum, Centaura spachii, Biscutella stenophylla subsp. stenophylla, Phlomis crinita, Satureja obovata subsp. valentina, Thymus vulgaris subsp. Aestivus.  
Unitats de vegetació prioritàries:  
Matolls termomediterranis i preesteparis (codi Natura 2000: 5330).  
  
Pla de gestió  
Actuacions de conservació:  
Instal·lació d'un cartell informatiu amb recomanacions.  
Col·locació i manteniment de les piquetes perimetrals de la microreserva.  
Cens i seguiment periòdic de la població de Lupinus mariae-josephae.  
Recol·lecció periòdica de llavors de Lupinus mariae-josephae i depòsit en banc de germoplasma.  
Seguiment de l'evolució de la vegetació.  
Retirada de qualsevol tipus de material residual de l'interior de la microreserva o de les zones adjacents.  
Limitacions d'ús:  
No es podrà realitzar en la microreserva cap activitat que comporte una remoció del substrat o un dany a les plantes, inclosa la recol·lecció de qualsevol tipus de material vegetal que tinga una finalitat diferent de la científica.  
Queda prohibit abocar fems a l'interior de la microreserva.  
Queda prohibida la realització d'aprofitaments fusters.  
No podran realitzar-se aclarides o tasques silvícoles dins de la microreserva, llevat dels casos següents:  
a) Programació de tasques de naturalització i recuperació de la vegetació característica de la zona, amb l'eliminació selectiva i progressiva dels peus menys desenvolupats dels pins, evitant l'alteració del perfil del sòl i de les comunitats vegetals ja consolidades.  
  
b) Extraccions per motius fitosanitaris o per a la prevenció de danys per caiguda sobre persones o les poblacions d'espècies protegides o amenaçades.  
c) Aclarides postincendi, en el cas que la zona patira incendis forestals. Aquestes aclarides hauran de constar en un programa específic multianual.  
En el cas que es dissenyen o realitzen en les proximitats aclarides de vegetació o altres mesures de reducció de la combustibilitat, es respectarà un radi mínim de 50 metres al voltant del perímetre de la microreserva, en què aquestes activitats estaran sensiblement atenuades.»  
  
  
Apartat tercer  
Es modifica l'annex III de l'Ordre 2/2011, de 24 de gener, de la Conselleria de Medi Ambient, Aigua, Urbanisme i Habitatge, amb l'eliminació del mapa d'ubicació i de delimitació de la microreserva de flora Estrecho de Juanete.


Còpia Permalink ELI